b'\n_START_ARTICLE_\nMeghan, hertuginde af Sussex\n_START_SECTION_\nPrivatliv\n_START_PARAGRAPH_\nMeghan Markle blev k\xc3\xa6reste med skuespiller og producer Trevor Engelson i 2004. Parret blev gift i Ocho Rios, Jamaica den 10. september 2011, og blev skilt i august 2013._NEWLINE_I juni 2016 indledte hun et forhold til prins Harry. De m\xc3\xb8dtes p\xc3\xa5 en blind date, som en f\xc3\xa6lles ven havde arrangeret. Den 27. november 2017 blev det bekendtgjort, at parret havde forlovet sig. Brylluppet blev holdt 19. maj 2018._NEWLINE_I oktober 2018 meddelte parret, at de ventede deres f\xc3\xb8rste barn til for\xc3\xa5ret. Den 6. maj 2019 nedkom Meghan med en s\xc3\xb8n, der fik navnet Archie Harrison Mountbatten-Windsor.\n_START_SECTION_\nKarriere\n_START_PARAGRAPH_\nHun spillede Rachel Zane i den amerikanske advokatserie Suits 2011-18, og er desuden kendt for sin rolle som specialagent Amy Jessup i sci-fi thrilleren Fringe.\n_START_SECTION_\nTitler\n_START_PARAGRAPH_\nMeghan Markle fik ved indg\xc3\xa5elsen af \xc3\xa6gteskabet med prins Harry titel af Hendes Kongelige H\xc3\xb8jhed hertuginden af Sussex, grevinde af Dumbarton, baronesse Kilkeel.'